26. juuni õhtul toimus internetis, Zoomi keskkonnas Püha Vaimu teemaline veebinar. Sel teemal oli palutud oma mõtteid jagama EMK Tapa koguduse liige Tanja Lepik, EELK Tartu Pauluse koguduse liige ja õpetaja ametit pidav Laura Herm ning Nõmme Baptistikoguduse pastor Veikko Võsu.
Räägiti sellest, kuidas eristada Püha Vaimu häält muudest mõtetest ning kuidas võiks Püha Vaimu meelevald ja vägi avalduda meie igapäeva elus. Peale teemakäsitlust teenis Aldersgate’i palvemeeskond eestpalvetega ning Laura Herm koos Rahel ja Taavet Hollmaniga teenisid ülistusega.
Veebinare on alates jaanuaris 2021 korraldatud peale ajakirja Koduteel numbri ilmumist eesmärgiga jätkata ajakirja fookusteema käsitlemist ettekannete ja arutelu vormis. Praeguseks on toimunud kokku kuus veebinari. Käesoleva ajakirja fookusteemat (püha päev) käsitlev veebinar toimub … Zoomis kell 18. Täpsem info peagi leitav aadressilt www.metodistikirik.ee.
Veebinare saab järele vaadata meie kiriku kodulehelt sündmuste rubriigist www.metodistikirik.ee